|  |
| --- |
| **Primăria Municipiului Oradea** |

|  |
| --- |
| Piaţa Unirii, nr. 1 |
| 410 100, Oradea |
| Tel. +40 0259-437 000 |
| Fax. +40 0259-437 544 |
| E-mail: primarie@oradea.ro |

****

**Acord – cadru**

**servicii de intretinere spatiu verde din zona parcarii supraetajate din str. Tribunalului nr.8- lot 2–**

**nr. 91238 data 30.03.2016**

**1.Părţile acordului-cadru**

În temeiul Ordonanţei de urgenţă nr. 34/2006 privind atribuirea contractelor de achizitie publică, a contractelor de concesiune de lucrări publice şi a contractelor de concesiune de servicii, cu modificările şi completările ulterioare, a intervenit prezentul acord-cadru

**Între**

**MUNICIPIUL ORADEA**, cu sediul in Oradea, judetul Bihor, P-ta Unirii nr.1, telefon 0259/437000, fax 0259/437544, cont nr......…………………………………….., deschis la Trezoreria municipiului Oradea, reprezentat prin Primar Ilie Bolojan si Director Directia Economica Nadia Has , in calitate de **promitent**-**achizitor**, pe de o parte,

**şi**

**SC Gardener Srl** cu sediul în comuna Osorhei, nr. 195/A; Tel: 0259/313427; Fax: 0259/313427 număr de înregistrare J05/2240/2004, cod fiscal/cod unic de înregistrare:RO 17002910, cont nr. RO10TREZ0765069XXX011319, deschis la Trezoreria Oradea, reprezentat prin Staharoczky Noemi Helen, având funcţia de administrator, în calitate de **promitent** **prestator** pe de altă parte.

**2. Definitii**

**2.1**- În prezentul acord cadru următorii termeni vor fi interpretaţi astfel:

1. **contract/acord-cadru** – prezentul acord-cadru şi toate anexele sale, având drept scop înţelegerea scrisă între părţile-promitente a elementelor/condiţiilor esenţiale care vor guverna contractele subsecvente ce urmează a fi atribuite într-o perioadă dată;
2. **contract subsecvent** - reprezintă contractele cu toate anexele, care vor fi încheiate în baza prezentului acord-cadru;
3. **promitentul achizitor şi promitentul prestator –** părţile contractante, aşa cum sunt acestea numite în prezentul acord cadru;
4. **preţul acordului cadru -** preţul plătibil promitent-prestatorului de către promitentul-achizitor, în baza contractelor subsecvente, pentru îndeplinirea integrală şi corespunzătoare a tuturor obligaţiilor asumate prin contract/acordul-cadru şi contractele subsecvente;
5. **caiet de sarcini: specificaţii tehnice** - descrierea serviciilor ce trebuie prestate sub contract specificând şi, acolo unde este cazul, metodele şi resursele care urmează a fi utilizate şi rezultatele aşteptate, reprezentând Anexa 1 la acest contract/accord cadru;
6. **servicii -** activităţi a căror prestare fac obiect al contractului/acordului cadru şi contractului/elor sub-secvent/e;
7. **forţa majoră –** un eveniment ma presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului subsecvent; sunt considerate asemenea evenimente: războaie, revoluţii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, facem extrem de costisitoare executarea obligaţiilor uneia din părţi.

**3.** **Interpretare**

**3.1** În prezentul contract, cu excepţia unei prevederi contrare, cuvinte la forma singular vor include forma de plural şi vice versa, acolo unde acest lucru este permis de context.

**3.2** Termenul “zi “ “zile “ sau orice referire la zile reprezintă zile calendaristice dacă nu se specifică în mod diferit.

**3.3** Termenul “an “ “ani “ sau orice referire la an reprezintă un an calendaristic de la semnarea contractului cadru dacă nu se specifică în mod diferit.

**4. Obiectul acordului cadru**

**4.1** Obiectul prezentului Acord cadru îl constituie prestarea de servicii de intretinere spatiu verde din zona parcarii supraetajate din str. Tribunalului nr.8 – lotul 2 conform cerintelor din caietul de sarcini si anexele aferente.

4.2 Scopul acordului cadruîl reprezintă stabilirea elementelor/ condiţiilor esenţiale care vor guverna contractele subsecvente de prestări servicii ce urmează a fi atribuite pe durata derulării prezentului acord.

**5. Documentele acordului cadru:**

1. Caietul de sarcini: Specificaţii tehnice
2. Propunerea tehnică a Prestatorului
3. Propunerea financiară a Prestatorului
4. Anexa nr.1 la propunerea financiara a prestatorului

(5) Anexa nr.2 la propunerea financiara a prestatorului

**6. Durata acordului- cadru**

6.1 - Durata prezentului acord-cadru este de 3 ani, adică de la data de 30.03.2016 până la 29.03.2019.

**7. Valoarea totală a serviciilor**

**7.1** Valoarea totală previzionată pentru îndeplinirea prezentului Acord cadru, care are ca obiect prestarea de servicii de intretinere spatiu verde din zona parcarii supraetajate din str. Tribunalului nr.8 aferente lotul 2, este de maximum 24.420,00 lei fără TVA. *La aceasta sumă se va adăuga* ***taxa pe valoare adăugată*** *stabilită potrivit dispoziţiilor legale aplicabile.*

**7.2** Preţurile unitare ale serviciilor ce urmeaza sa fie prestate sunt exprimate în lei fara tva şi sunt prevăzute în anexa nr.1 a *propunerii financiare a prestatorului,* şi care fac parte integrantă din prezentul acord-cadru.

**8. Ajustarea preţului**

8.1 - Preţul nu se ajusteaza, el ramanand acelasi pe toata durata de derulare a acordului cadru.

**9. Cantitatea previzionată**

**9.1** Cantităţile minime şi maxime de interventii ce urmează a fi prestate pe durata întregului acord – cadru, în baza contractelor subsecvente, sunt prevazute în anexa nr.1 a propunerii financiare, care fac parte integrata din prezentul acord-cadru.

**10. Obligaţiile promitentului- prestator**

10.1 - Promitentul-prestator se obligă ca serviciile prestate să respecte cel puţin calitatea prevăzută în propunerea tehnică, anexă la prezentul acord-cadru.

10.2 - Promitentul-prestator se obligă să presteze serviciile astfel cum au fost prevăzute în acordul – cadru, ori de câte ori autoritatea solicită acest lucru.

10.3 – Promitentul-prestator se obligă să despăgubească promitentul -achizitor împotriva oricăror:

a) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu serviciile prestate, şi

b) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

10.4 - Promitentul-prestator se obligă să nu transfere total sau parţial obligaţiile asumate prin prezentul acord-cadru.

10.5. Promitentul Prestator este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata Acordului Cadru.

**11. Obligaţiile promitentului–achizitor**

11.1 - Promitentul-achizitor se obligă să plătească preţul serviciilor către prestator în termenul convenit.

11.2 - Promitentul-achizitor se obligă să achizitioneze, pe durata prezentului acord-cadru, sevicii care fac obiectul prezentului acord-cadru de la un alt operator economic cu excepţia cazului în care promitentul prestator declară că nu mai are capacitatea de a răspunde solicitărilor.

11.3 - Promitentul-achizitor este îndreptăţit să iniţieze o procedură de atribuire, atunci când valoarea estimată a contractului subsecvent pe care intenţionează să îl atribuie, cumulată cu suma contractelor subsecvente atribuite anterior, depăşeşte o valoare pentru care prevederile legale impun obligaţii în raport cu anumite praguri valorice.

11.4 Promitentul-achizitor se obliga sa atribuie contractele de achiziţie publica subsecvente acordului-cadru numai cu respectarea condiţiilor tehnice şi financiare stabilite în caietul de sarcini anexa la prezentul acord-cadru. De fiecare data când intenţionează sa atribuie un contract de achiziţie publica subsecvent unui acord-cadru, achizitorul are obligaţia de a se consulta, în scris, cu prestatorul, solicitandu-i acestuia, în funcţie de necesitaţi, completarea ofertei.

**12. Încetarea acordului cadru**

12.1 - (1) Prezentul acord cadru încetează de drept:

- prin ajungerea la termen

(2)Acordul cadru poate înceta şi în următoarele cazuri:

**-** prin acordul de voinţă al părţilor ;

**-** prin rezilierea de către o parte ca urmare a neîndeplinirii sau îndeplinirii în mod necorespunzător a obligaţiilor asumate prin prezentul acord – cadru, de către cealaltă parte, cu notificare prealabilă de 5 zile a părţii în culpă.

12.2 În situaţia în care pe durata de valabilitate a prezentului acord-cadru, Promitentul Prestator nu va primi solicitări pentru prestarea de servicii din partea Promitentului Achizitor, Promitentul Prestator nu va ridica pretenţii şi nu va solicita despăgubiri în legătură cu acest fapt. În acest sens, Promitentul Achizitor nu va avea nici o obligaţie faţă de Promitentul Prestator, prezentul acord-cadru fiind reziliat de drept la expirarea duratei acestuia, fără necesitatea unei alte formalităţi şi fără intervenţia vreunei autorităţi sau instanţe de judecată, la expirarea perioadei de valabilitate a acestuia.

**13. Litigii**

13.1 Litigiile ce pot apărea ca urmare a aplicării şi interpretării prevederilor prezentului acord- cadru se vor soluţiona pe cale amiabilă.

**14. Conflictul de interese**

**14.1** Promitentul Prestator va lua toate măsurile necesare pentru a preveni ori stopa orice situaţie care ar putea compromite executarea obiectivă şi imparţială a acordului cadru. Conflictele de interese, astfel cum sunt acestea definite în acordul cadru, pot apărea în mod special ca rezultat al intereselor economice, afinităţilor, legăturilor de rudenie ori afinitate, sau al oricăror alte legături ori interese comune. Orice conflict de interese apărut în timpul executării acordului cadru trebuie notificat în scris Promitentului Achizitor fără întârziere.

**15. Comunicări**

**15.1**- (1) Orice comunicare între părţi, referitoare la îndeplinirea prezentului acord cadru, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

**15.2** Comunicările între părţi se pot face şi prin telefon, fax sau e-mail, cu condiţia confirmării în scris a primirii comunicării.

16. Forţa majoră

**16.1** Forţa majoră exonerează părţile contractante de îndeplinirea obligaţiilor asumate prin prezentul acord-cadru sau contract subsecvent pe toată perioada în care aceasta acţionează.

**16.2** Îndeplinirea acordului-cadru sau a contractului subsecvent de servicii va fi suspendată în perioada de acţiune a forţei majore, dar fără a prejudicia drepturile ce se cuveneau părţilor până la apariţia acesteia.

**16.3** Partea care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**16.4** Dacă forţa majoră acţionează sau se estimează a acţiona o perioadă mai mare de 6 luni, fiecare parte va avea dreptul să notifice celeilalte părţi, încetarea de plin drept a prezentului acord-cadru, fără ca vreuna dintre părţi să poată pretinde celeilalte daune-interese.

**17. Legea aplicabilă si limba acordului cadru**

**17.1.** Legea care guvernează acest Acord Cadru şi în conformitate cu care Acordul Cadru este interpretat este legea română

**18. DISPOZIŢII FINALE**

**18.1** Părţile contractante au dreptul, pe durata îndeplinirii contractului, de a conveni modificarea clauzelor contractului prin act adiţional**.**

**18.2** - Prezentul acord cadru este încheiat azi \_\_\_\_\_\_\_\_\_\_\_\_\_\_\_\_\_\_\_\_\_\_, în 4 (patru) exemplare originale.

|  |  |
| --- | --- |
| **Promitent -achizitor,** | **Promitent-prestator,** |

**MUNICIPIUL ORADEA SC Gardener Srl**

**Primar Reprezentant legal**

**Ilie Bolojan Staharoczky Noemi Helen**

semnatura\_\_\_\_\_\_\_\_\_\_\_

stampila\_\_\_\_\_\_\_\_\_\_\_\_\_

**Director Dir. Economica**

**Control Financiar Preventiv**

**Nadia Has**

**Director Directia Juridica**

**Eugenia Borbei**

**Director Directia Patrimoniu Imobiliar**

**Lucian Popa**

**Sef Birou Achizitii Publice**

**Manuela Maghiar**

Consilier

Bianca Forosigan